יש אנשים שפשוט חייבים למצוא כל העת שימושים חדשים לכלי הרכב שלהם. קחו למשל את גרג גודפרי האמריקאי, שהחליט לקבוע עם משאית הסמיטריילר שלו שיא עולם חדש בקפיצה למרחק.
גודפרי בחר לבצע את הקפיצה במסגרת הפסטיבל המוטורי השנתי המתקיים בעיירה ביוט במונטנה, עיר הולדתו של איוול קניוול – פעלולן ורוכב אופנועים מטורף שהפך לאייקון תרבות אמריקאי והלך לעולמו בשנת 2007.
בהתאם לרוחו של קניוול, הפסטיבל לזכרו מארח חבר'ה משוגעים בצורה חיובית שרוצים לעשות כבוד לפעלולן האגדי בכל מני דרכים מוזרות.
גודפרי, כאמור, החליט לנפץ את שיא העולם בקפיצה למרחק עם משאית הענק שלו. לצורך הפעלול נבנו באתר הפסטיבל שתי רמפות חול ענקיות ובהינתן האות גודפרי האיץ את הגורר במשקל 9 טון לעבר הרמפה במהירות של 115 קמ"ש.
שנייה לפני ההינתקות מהקרקע, גודפרי הפעיל את צופר האוויר העוצמתי של המשאית ואז התפלץ נגלה לעיני 2000 הצופים ופשוט התרומם לאוויר בסוג של התרסה לחוקי הפיזיקה וריחף באוויר למרחק של כ-51 מטרים, לקול תרועות הקהל.
במסגרת ההפנינג שהתקיים השנה נשברו עוד שני שיאי עולם: לוי טרוטמן רץ דרך 10 קירות בוערים ואחיינו של גודפרי, טאנר, שבר את שיא המרחק בקפיצה עם טרקטורון שירות כשקפץ למרחק של 62 מטרים.
קודםהקודםwaze תציל אתכם מהסיוט של הקמת הרכבת הקלה?